สอลถามหน่อยค่ะ น้องเกิดเดือนสิงหา62มันเพศสัมพันกับแฟนเดือนถัดแล้วหลังในมีโอกาศท้องมั้ยค่ะ น้องกินนมแม่ค่ะ
สวัสดีค่ะ หากหลังคลอดไม่ได้ให้นมลูก ระยะเวลาที่จะเกิดการตกไข่และมีโอกาสตั้งครรภ์ต่อได้คือประมาณ 4-6 สัปดาห์ แต่หากได้ให้นมลูกอย่างสม่ำเสมอทุกวัน การตกไข่และโอกาสตั้งครรภ์จะนานกว่านี้ ทั้งนี้ขึ้นกับระยะเวลาที่ให้นมลูกด้วยว่านานเท่าใด โดยส่วนใหญ่จะนานกว่า 20 สัปดาห์กว่า บางรายอาจนานเป็นปีได้ดังนั้น หากยังได้ให้นมลูกอยู่ และเพิ่งคลอดลูกได้ยังไม่ครบ 2 เดือน และประจำเดือนยังไม่มา หากมีเพศสัมพันธ์ โอกาสที่จะตั้งครรภ์ก็ยังถือว่าน้อยมากค่ะอย่างไรก็ตาม หลังจากนี้ไป ควรเริ่มใช้วิธีคุมกำเนิดได้เลย โดยหากยังต้องการให้นมลูกอยู่ ควรเลือกวิธีการฉีดยาคุมกำเนิด (ชนิดที่ฉีดทุก 3 เดือน) ยาฝังคุมกำเนิด หรือยาเม็ดคุมกำเนิดชนิดที่เป็นฮอร์โมนเดี่ยว เช่น ยี่ห้อ exluton, dailyton, cerazette เป็นต้น เพื่อไม่ให้กระทบกับการหลั่งน้ำนมค่ะ